**Rada rodičov pri Základnej umeleckej škole Levice**

Občianske združenie

Ul. F. Engelsa 2, 934 01 Levice

**Zápisnica z prvej plenárnej schôdze občianskeho združenia Rada rodičov pri Základnej umeleckej škole Levice**

**konanej dňa 27. 1. 2015 v budove ZUŠ Levice Ul. F. Engelsa 2, 934 01 Levice**

Prítomní: viď prezenčná listina

Program:

1. Otvorenie ustanovujúcej plenárnej schôdze.

2. Schválenie programu a stanov občianskeho združenia.

3.Voľba členov orgánov združenia – Rada rodičov (predsedníctvo)

 - Revízna komisia

4. Voľba predsedu Rady rodičov a predsedu Revíznej komisie, určenie členov, ktorí budú mať právo založiť disponovať s bankovým účtom občianskeho združenia.

5. Ciele združenia.

6. Projekty.

7. Diskusia.

8. Záver.

**K bodu1.**

Zasadnutie ustanovujúcej plenárnej schôdze otvorila Ing. Marcela Grobařová, overila prítomnosť podľa prezenčnej listiny a skonštatovala uznášania schopnosť plenárnej schôdze.

**K bodu 2.**

Ing. Marcela Grobařová spolu s riaditeľkou školy Mgr. art. Klárou Vitekovou predložili Stanovy združenia na schválenie a oboznámili s programom združenia.

Hlasovanie:

Prítomní: 27

Za: 27 Proti: 0 Zdržal sa: 0

**Uznesenie k bodu 2:**

Plenárna schôdza schválila program a stanovy občianskeho združenia.

**K bodu 3:**

Prítomní členovia navrhli členov Rady rodičov a Revíznej komisie a následne prebehlo hlasovanie.

**Rada rodičov**: navrhovaní členovia:

Ing. Marcela Grobařová

 Mgr. Jana Janíková

 Eva Bugriová

Mudr. Marek Földesi

 Mgr. Martin Paukovič

**Revízna komisia:**

Ing. Marta Vitkovičová

 Richard Pankulič

 Mgr. Danka Bulušeková

Hlasovanie: prítomní: 27

Za: 27 Proti: 0 Zdržali sa: 0

**Uznesenie k bodu 3:**

Všetci navrhovaní členovia boli jednohlasne zvolení do daných funkcií v určených orgánoch združenia.

**K bodu 4:**

Novozvolení členovia orgánov združenia zvolili medzi sebou predsedov a ostatných funkcionárov nasledovne:

**Predseda Rady rodičov - Ing. Marcela Grobařová**

**Pokladník Rady rodičov – Mgr. Jana Janíková**

**Zapisovateľ – Eva Bugriová**

**Predseda Revíznej komisie – Ing. Marta Vitkovičová**

Rada rodičov poverila predsedu Rady rodičov Ing. Marcelu Grobařovú a

pokladníka Mgr. Janu Janíkovú na založenie a disponovanie s bankovým účtom občianskeho združenia.

Uznesenie k bodu 4:

Prítomní členovia Rady rodičov ( 4) jednohlasne zvolili predsedu, ostatných funkcionárov a disponentov bankového účtu občianskeho združenia.

Členovia Revíznej komisie jednohlasne zvolili medzi sebou predsedu Revíznej komisie.

**K bodu 5:**

Ing. Marcela Grobařová (predseda Rady rodičov) predložila ciele a činnosť združenia na schválenie.

1. Cieľom OZ je podpora ďalšieho umeleckého a kultúrneho rozvoja žiakov ZUŠ:
2. kvalitná výchova a vzdelávanie detí, ktoré je založené na princípe demokracie a humanizmu,
3. ochrana záujmov rodičov detí, náhradných rodičov, pestúnov, profesionálnych rodičov, zákonných zástupcov, vyplývajúcich z ich prvoradej zodpovednosti za výchovu a vzdelávanie detí v zmysle Zákona o rodine,
4. rast nadaných a talentovaných detí,
5. individuálny prístup vo vzdelávaní postihnutých a hendikepovaných detí a ich ochrana.

 2) Činnosť OZ je zameraná hlavne na:

 a) spoluprácu s pedagogickými pracovníkmi pri výchove

 a umeleckom vzdelávaní žiakov ZUŠ,

 b) riešenie výchovných a vzdelávacích problémov,

 c) ochrana žiakov pred negatívnymi metódami vo výchove a vzdelávacom procese,

 d) zhromažďovanie námetov, pripomienok a požiadaviek rodičov týkajúcich sa výchovy

 a vzdelávania detí v ZUŠ,

 e) pomoc škole pri organizovaní mimovyučovacích činností spojených so vzdelávaním,

 prezentáciou a propagáciou žiakov,

1. finančná pomoc z fondov združenia pre potreby vyučovania, reprezentácie,

 nástrojového a technického vybavenia školy,

1. organizovanie súťaží, workshopov, interpretačných seminárov a tvorivých dielní v oblasti umenia pre žiakov ZUŠ,
2. organizovanie denných a letných táborov pre žiakov ZUŠ,
3. podpora prezentácie študijných výsledkov žiakov ZUŠ.

Hlasovanie:

Prítomní: 27

Za: 27 Proti: 0 Zdržal sa: 0

**Uznesenie k bodu 5:**

Všetci prítomní jednohlasne schválili ciele a činnosť Občianskeho združenia.

**K bodu 6:**

Riaditeľka školy Mgr. art. Klára Viteková oboznámila prítomných členov o pripravovaných projektoch školy, pri ktorých by potrebovala pomoc Občianskeho združenia:

1. Výchovné koncerty pre žiakov ZŠ.

2. Levický hudobný festival – regionálna súťažná prehliadka žiakov ZUŠ.

3. Založenie Súboru historického tanca a hudby – príprava predstavenia počas Levických hradných

 slávností.

4. Založenie tanečného a hudobného folklórneho súboru.

**Uznesenie k bodu 6:**

Plenárna schôdza prisľúbila pomoc škole pri príprave uvedených projektov.

**K bodu 7:**

V diskusii padli iba otázky k organizácii pripravovaných projektov, na ktoré odpovedala riaditeľka školy, aby prítomným objasnila formu pomoci pri príprave podujatí.

**K bodu 8:**

Na záver Ing. Marcela Grobařová poďakovala prítomným za účasť a navrhla termín najbližšej plenárnej schôdze občianskeho združenia Rada rodičov pri ZUŠ Levice.

V Leviciach, 27. 1. 2015 Zápisnicu zapísala: .............................................

 Eva Bugriová